เรื่องร้องเรียน (ถนน,กีดขวาง) วันที่ 2022-07-23 17:00:57 — แขวงสีกัน เขตดอนเมือง กรุงเทพมหานคร
ปัญหาเดิม ยังคงอยู่ การขายของยังคงมี เหมือนไม่มีอะไรเกิดขึ้น

นี่คือการแจ้งครั้งที่ 5 บนแพลทฟอร์มนี้ ปัญหาเดิม ปัญหาหาบเร่แผงลอย รถเข็นที่ใช้พื้นที่ค้าขาย ผิดกฏหมาย โดยใช้พื้นที่บนถนนบริเวณ หน้าร้าน 7-Eleven สาขา ดอนเมือง 1 (00062) ถนนเชิดวุฒากาศ ขายบนถนน ขณะเวลาที่ถ่าย 21.06 น ของวันที่ 23 กรกฏาคม ยังคงมีรถเข็นขายของ หลายราย กีดขวางการเดินรถ เสียพื้นที่ถนนไป1ช่องทาง  ทั้งที่มีป้ายห้ามจอด ช่วงเวลาที่มาขายของ ตั้งแต่ประมาณ 16.00น ไปจน ประมาณ 22.00น นอกจากนี้ยังมีมอเตอร์ไซค์หลายคัน มาจอดกีดขวางด้วย ก่อนหน้านี้ เคยแจ้ง ไปยัง 1555 สายด่วนกทม มากกว่า 5 ครั้ง,เคยแจ้ง ไปยังไลน์ อัศวินคลายทุกข์ รวมๆการแจ้งน่าจะประมาณ 20ครั้งได้ และ เคยแจ้งไปยังหน้าเวบ http://gid.bangkok.go.th/reward/default.php ระบบแจ้งเบาะแสเพื่อรับส่วนแบ่งค่าปรับของประชาชน 4.0 ของเทศกิจกลาง  ตลอดเวลา 2-3ปี ที่ผ่านมา ผลจะออกมาคล้ายๆกันแทบทุกครั้ง คือ ทุกที่ๆแจ้งไปจะส่งเรื่องมายังเทศกิจเขตดอนเมือง และเมื่อเจ้าหน้าที่เทศกิจลงพื้นที่ ก็จะใช้คำว่า ตักเตือน แล้วเลิกกัน ผมย้ำไปหลายรอบว่าให้ปรับ ทุกครั้ง แต่แทบไม่เคยทำ นานๆจะมีการปรับสักครั้ง ไม่เคยทำอะไรเด็ดขาด อย่างมากที่สุดก็จะหายไป2-3วัน แล้วก็กลับมาขายกันใหม่ 
หรือบางครั้งก็เหมือนไม่มีอะไรเกิดขึ้น ทำให้ผมเข้าใจว่าอาจเกิดการทุจริตรับส่วยของเจ้าหน้าที่เทศกิจของเขตดอนเมืองหรือไม่ อยากให้ดำเนินการแก้ปัญหานี้อย่างเด็ดขาดและกวดขันเจ้าหน้าเทศกิจ ให้ปฏิบัติงานจริงจังด้วย เท่าที่ได้คุยกับตำรวจ เขาบอกว่าเทศกิจสามารถปรับได้มากกว่า และที่ผมเข้าใจคือเทศกิจสามารถยึดรถเข็นที่กระทำความผิดไปไว้ที่เขตได้ หากยังดื้อดึงทำความผิดอีก ผมแจ้งไปมากกว่า 20 ครั้ง คงไม่ต้องตักเตือนแล้ว ควรเด็ดขาด ได้แล้ว ต้องให้ประชาชนสอนด้วยหรือว่าเจ้าหน้าที่ต้องทำอะไร ผมก็เสียภาษีและเป็นประชาชนคนหนึ่งเหมือนกัน หรือพ่อค้าแม่ค้าเหล่านั้นได้สิทธิพิเศษอะไรที่มีสิทธิ์เหนือคนอื่นๆที่จะทำอะไรผิดกฏหมายได้โดยไม่ถูกลงโทษ
ย้ำ อยากให้ดำเนินการเด็ดขาด ปรับอย่างต่อเนื่อง หรือยึดรถเข็นไว้ก่อน ขอบคุณครับ